section_heading: Povijest
paragraph_text: U listopadu 1917. 11. armija sudjeluje u velikoj pobjedi u Bitci kod Kobarida (24. listopada – 12. studenog 1917.). Nakon što je kombinirana austronjemačka 14. armija izvršila proboj kod Kobarida, 11. armija je također 8. studenog 1917. napala talijanske položaje u Tirolu, te je 9. studenog zauzela Asiago, a 10. studenog Agordo, nakon čega je zbog sve jačeg talijanskog otpora zaustavljena.